Author: Leskova
Last saved by: Maculák Jozef
Company: KVS

SPRÁVA ZO ZAHRANIČNEJ PRACOVNEJ CESTY

1a) Meno, priezvisko, tituly, funkcia, pracovné zaradenie účastníka ZPC:

Mgr. Jozef Maculák,
riaditeľ odboru vedy a techniky na vysokých školách,
hlavný štátny radca

1b) Názov a adresa pracoviska:

odbor vedy a techniky na vysokých školách,
sekcia vysokých škôl MŠVVaŠ SR,
Stromová 1, 813 30  Bratislava

1c) Znalosť jazykov účastníka ZPC: | nemecký, anglický, ruský

2a) Účel ZPC a spôsob jej financovania:

účasť na plánovanom stretnutí koordinátorov projektu             7. rámcového programu Európskej únie MANUNET II

Náklady spojené s ubytovaním a dopravou boli hradené z prostriedkov projektu.

2b) Prijímajúca organizácia:

Fundação para a Ciência e a Tecnologia
Lisboa, Portugal

2c) Miesto a štát: | Lisabon/Portugalsko
2d) Trvanie ZPC: | od: 12. 5. 2014 | do: 15. 5. 2014 | Počet dní: 4

3. Rámcový program pobytu:

V dňoch 12. – 15. 5. 2014 som ako zástupca MŠVVaŠ SR, ktoré je garantom projektu                          7. rámcového programu Európskej únie MANUNET II, absolvoval zahraničnú pracovnú cestu            do Lisabonu v Portugalsku. Išlo o plánované stretnutie riešiteľov a garantov projektu             MANUNET II.
Konkrétne mená zahraničných partnerov s ich kontaktnými adresami sú k dispozícii na:
http://www.manunet.net/index.php?option=com_content&view=category&layout=blog&id=17&Itemid=127.

4. Stručný priebeh rokovaní:

Účelom zahraničnej pracovnej cesty bolo pracovné stretnutie konzorcia projektu 7. rámcového programu Európskej únie (TCT I + Technical Committee meeting). Cieľom rokovania bola evaluácia projektov výzvy MANUNET II CALL 2014.

Obsahom rokovaní bolo okrem iného hodnotenie podaných projektov z hľadiska splnenia podmienok do 2. kola. Celkový počet posudzovaných projektov bolo 48. Za Slovenskú republiku išlo o 3 projekty, z toho 2 postúpili do ďalšieho kola. Následne bol na schválenie predložený návrh harmonogramu výzvy MANUNET II CALL 2015 (príprava výzvy, jednotlivé postupy a určenie termínov).

V nasledujúcom dni sa zosumarizovalo hodnotenie všetkých prijatých projektov. Rokovalo sa o postupe následného pokračovania projektu MANUNET II, analyzovali sa možnosti prepojenia EÚ (resp. komisie) a národných agentúr. Súčasne sa rokovalo o možnostiach rozšírenia tohto projektu do ďalších krajín EÚ, resp. ich regiónov. Prediskutovali sa otázky budúceho postupu a ukončenia projektu, ako aj uskutočnenie akcie MANUNET II Conference. 

Zároveň sa na schválenie predložil návrh novej webovej stránky projektu, návrh nových reklamných a propagačných materiálov a informácia a vyhodnotenie účasti a výsledkov projektu na konferencii organizovanej EC Industrial Technologies 2014 v Aténach.

Na záver sa určilo prerozdelenie úloh a ďalších krokov. Pripomenula sa úloha súvisiaca s periodickým hlásením čerpania finančných prostriedkov (periodic report). Súčasne sa hovorilo o príprave programu, určení termínov a miesta nasledujúceho pracovného stretnutia.

5. Odporúčané závery:

Vzhľadom na silné konzorcium projektu a doterajšie výsledky a hodnotenie uvedeného projektu Európskou komisiou je to pre nás príležitosť byť ďalej účastný v projekte MANUNET II v rámci 7. rámcového programu Európskej únie.

6. Prehľad prinesenej dokumentácie a miesto jej uloženia:

Všetky materiály sú k dispozícii na odbore vedy a techniky na vysokých školách MŠVVaŠ SR.

7. Osobitne vyhodnotený očakávaný prínos ZPC:

MŠVVaŠ SR je za Slovenskú republiku koordinátorom v multiregionálnom projekte              MANUNET II. Strategickým cieľom projektu MANUNET II je podpora financovania                výrobno-výskumných projektov uskutočňovaných univerzitami, výskumnými organizáciami a podnikmi (najmä malými a strednými). Ide o mimoriadnu príležitosť zapojenia sa pracovísk našich vysokých škôl do kooperácie s poprednými európskymi výskumnými pracoviskami prostredníctvom koordinovaných výziev MANUNET II, ktorá je zameraná na perspektívne rozširovanie a integráciu spolupráce.
Cieľom tejto ZPC bolo plánované stretnutie riešiteľov a garantov projektu, na ktorom sa uskutočnilo hodnotenie podaných projektov v rámci výzvy MANUNET II 2014.

8. Spôsob zverejnenia výsledkov ZPC, prenos získaných informácií:

Informácie budú k dispozícii na internete.

Poznámka:

Súhlasím so zverejnením správy zo ZPC na internete.

Správu vypracoval: Mgr. Jozef Maculák

Podpis účastníka ZPC:				……………………………..	

Správu schválil: prof. Ing. Peter Plavčan, CSc., generálny riaditeľ sekcie vysokých škôl

Podpis nadriadeného:				……………………………..